GiliGold/VAD_KnessetCorpus huggingface dataset:
שרון בריק-דשן: אין הדרה עד כדי כך שבמקומות מסוימים שמחת תורה אצל הנשים הרבה יותר יפה מאשר הגברים.
שרון בריק-דשן: הדבר האחרון אולי שאני ארצה להתייחס אליו, אמר עכשיו חבר הכנסת לגבי בתי הכנסת, נשים למעלה, גברים למטה, אז יש עוד סוגים של בתי כנסת.
שרון בריק-דשן: יש נשים בצד אחד, גברים בצד אחד, וכל ההתנהלות שאמנם היא גברית כי היא במסגרת ההלכה, היא מתקיימת באמצעי שכולם סביבו, וזה מביא אותי לסיום שלי, לנושא המעיינות.
שרון בריק-דשן: יש הבדל בין שפע החופים שיש לנו, שאפשר ביניהם ליצור גם חופים נפרדים, לבין שמורות הטבע והמסלולים שעוברים דרך מעיינות ואז אי אפשר לחלק שיהיו כמה מעיינות בדרך ולעשות ימינה-שמאלה.
משה אבוטבול: אפשר לחלק ימים.
שרון בריק-דשן: ובטח לא כשמדובר בשפע המעיינות.
שרון בריק-דשן: זה בולט סביב ירושלים שיש הרבה מאוד מעיינות ויש הרבה גברים שבוחרים לטבול ביום שישי, וטבילה עושים ללא בגדים ויש פשוט התעלמות מוחלטת.
שרון בריק-דשן: גם זה הגיע פה לכנסת בעשור האחרון, אז אני בעד קצת יותר הקשבה, קצת יותר לדבר ביחד וקצת פחות סימני קריאה.
עאידה תומא סלימאן: אורן הניג, מנכ"ל מרכז ליב"ה.
עאידה תומא סלימאן: אני ממש מבקשת בתוך הזמן המוקצב.
אורן הניג: אני אעשה את זה מאוד קצר.
אורן הניג: אנחנו נמצאים במדינה דמוקרטית והמושג הזה פה מבחינתי, הדרת נשים, ולהביא לסמכות חוקית היא בעצם לכפות על הציבור התורני ועל הציבור החרדי את אורח חייהם.
אורן הניג: אין בעיה ללמוד מעורב, אין בעיה לשחות מעורב.
אורן הניג: ההתנהלות הציבורית במדינת ישראל היא מדיניות מעורבת.
אורן הניג: כמעט ואין פתרונות לציבור התורני לכל הדברים האלה.
אורן הניג: יש ממש דברים מהותיים.
אורן הניג: אני אתן דוגמה.
אורן הניג: אני חי בעמק המעיינות.
אורן הניג: יש המון מעיינות.
אורן הניג: אני שנים כבר לא הולך למעיינות כי אף אחד לא התחשב בזכות שלי שאני רוצה ללכת למעיין עם הילדים שלי בנפרד או שאשתי תלך אליהם בנפרד.
אורן הניג: יש עשרות מעיינות.
אורן הניג: אין מעיין אחד שאפשר להקצות לציבור הזה שהוא יכול להיות.
אורן הניג: הלימודים האקדמיים, אז בג"ץ קבע שזה, וגם יהיה עוד פעם.
אורן הניג: ההופעות, שום דבר.
אורן הניג: אני אומר, אתם גרים במדינה דמוקרטית.
אורן הניג: תנו לנו את הדמוקרטיה.
אורן הניג: אל תיתנו לי תנועות רפורמיות או כל מיני דברים כאלה, לאורח חיים שהוא לא מתאים לנו.
אורן הניג: התופעה הולכת ומתגברת כי יש המון אנשים שרוצים את זה.
אורן הניג: יש המון אנשים שרוצים בנפרד, כן גם במאה ה-20.
אורן הניג: אולי זה דבר שמתקדם.
אורן הניג: תשאלו למה זה מתקדם.
אורן הניג: יש המון אנשים שרוצים לחיות בנפרד.
אורן הניג: תנו לנו את הזכות הזאת.
עאידה תומא סלימאן: קודם כל אני מודה לכל נציגי המשרדים, במיוחד למשנה ליועמ"שית, מר לימון, גם על הדוח וגם על הנוכחות בדיון.
עאידה תומא סלימאן: אני רק רוצה להגדיר משהו.
עאידה תומא סלימאן: כשאני מקיימת דיון בתוך הכנסת, להגיד לכם את האמת, אני לא מתכוונת לקיים דיון סביב העניינים הדתיים.
עאידה תומא סלימאן: אמנם זה נוגע בעניינים הדתיים אבל אני לא רואה שהכנסת צריכה להיכנס לוויכוח דתי כזה או אחר ומה אומרת ההלכה או מה אומר הקוראן ומה אומרת הברית החדשה.
עאידה תומא סלימאן: זה לא תפקיד הכנסת, וכאישה חילונית אני הייתי רוצה להפריד בין דת ומדינה, לכן אני לא אכנס לדיון הזה.
עאידה תומא סלימאן: מה שמעניין אותי בדיון הזה זה גם לא אורח החיים האישי של כל אדם.
עאידה תומא סלימאן: כל אדם וכל אישה, יש להם את הזכות לקיים אורח חיים אישי.
עאידה תומא סלימאן: אנחנו מדברים על הספירה הציבורית.
עאידה תומא סלימאן: אנחנו מדברים על המרחב הציבורי והאפשרות והיכולת להיות בתוך המרחב הציבורי בצורה מכבדת, שוויוניות ומאפשרת לכולם.
עאידה תומא סלימאן: על זה אנחנו מדברים, על עצם העובדה שהייתה החלטת ממשלה.
עאידה תומא סלימאן: כן, נכון, חל שינוי בשנים האחרונות ויותר ויותר מעלים את הדרישה להפרדה.
עאידה תומא סלימאן: אני חושבת שזה תגובה גם כן להחלטה הקודמת של הממשלה.
עאידה תומא סלימאן: מסכימה איתה או לא מסכימה איתה, זה משהו אחר.
עאידה תומא סלימאן: אני שמחה קודם כל שהשולחן של הוועדה הזו הפך לסוג של ניסיון להתדיין בין הצדדים השונים.
עאידה תומא סלימאן: אנחנו ועדה שאמורה לקבל החלטות ולתשאל משרדים ולהעביר ביקורת.
עאידה תומא סלימאן: זה נשמע מאוד הזוי אבל גם אני כיושבת-ראש הוועדה, הנה אפשרתי לכם שיח תוך-יהודי.
עאידה תומא סלימאן: אמנם אני לא חושבת שזה שיח תוך-יהודי ואני לא חושבת שהוא שייך רק לאוכלוסייה היהודית והוא לא שייך רק לחרדים או לדתי לאומי או למסורתי.
עאידה תומא סלימאן: זה שיח על סוג החברה והמרחב הציבורי שהיינו רוצים לקיים בארץ, אז זה דבר אחד.
עאידה תומא סלימאן: הדבר השני בעניין החלטות הממשלה.
עאידה תומא סלימאן: אני חושבת שהגיע הזמן לפנות גם לממשלה ובאופן כללי.
עאידה תומא סלימאן: כשהם מקבלים החלטות בממשלה צריך לגבות אותם גם בסמכויות, גם בכלי עבודה וגם בתקציבים.
עאידה תומא סלימאן: לא יתקבל על הדעת שמבקשים להקים מרכז לקבלת תלונות אבל לא יאיישו אותו ולא יקצו לו תקציבים ולכו תשברו את הראש.
עאידה תומא סלימאן: זה לצאת ידי חובה.
עאידה תומא סלימאן: זה תעמולה, מה שנקרא.
עאידה תומא סלימאן: אנחנו רוצים תפקוד ולא רק מס שפתיים, לכן אני אפנה ואבקש שיוקצה תקציב אולי מתקציב שנה הבאה.
עאידה תומא סלימאן: אני יודעת שאפילו מה שרציתם לשנה הזו לא קיבלתם, אבל שיתקצבו ויקצו תקנים כדי להפעיל את המרכז וגם את הפלטפורמה שאולי תהיה שם איפשהו ברשתות החברתיות, שמאגדת בתוכה את כל הכתובות שאפשר לפנות אליהם, גם אם זה משרד המשפטים, גם אם זה משרדים שונים וגם את הרשות.
עאידה תומא סלימאן: אני אפנה לרשות ואני מבקשת שתוך חודשיים נקיים דיון אם עדיין נהיה פה.
עאידה תומא סלימאן: נקיים דיון ואני אבקש שתגיעו עם תפיסה כללית איך אתן חושבות לבצע את התפקיד הזה שהוטל עליכן לרכז את הפעילות.
עאידה תומא סלימאן: אני גם כן רוצה שהמשטרה תשלח את המידע שביקשתי.
עאידה תומא סלימאן: נפנה לעיריות, בעיקר עיריית בית שמש על יישום ההחלטות של בג"ץ ועל ההתקדמות ביישום שלהם, כולל נבקש לדעת לו"ז ואיך הם מתכננים לבצע את זה.
עאידה תומא סלימאן: אני חושבת שנקיים דיון בעוד חודשיים כדי לבדוק איך אנחנו מתקדמים בנושא הזה.
עאידה תומא סלימאן: אני נועלת את הישיבה ואתם מורשים לנהל את השיח ביניכם גם מחוץ לוועדה הזו.
עאידה תומא סלימאן: היום ה-20 ביוני 2022 ואנחנו בהצעת צו למניעת אלימות במשפחה (תיקון מס' 18-הוראת שעה) (דחיית יום התחילה).
עאידה תומא סלימאן: אני חייבת רק פשוט למען הסדר הטוב להזכיר שזה הצעת חוק שהגשתי אני בעצמי.
עאידה תומא סלימאן: זאת הייתה הצעת חוק פרטית.
עאידה תומא סלימאן: הצלחנו לעבור את כל המהלומות בדרך וכן לחוקק את החוק הזה.
עאידה תומא סלימאן: התיקון בחוק, התיקון שמתייחס לזה שמעכשיו והלאה כל שופט יהיה מחויב לבקש חוות דעת והערכה עד כמה האדם האלים שמוצא נגדו צו הגנה הוא בר טיפול או היא ברת טיפול במקרים מסוימים, ולשלוח אותם לטיפול.
עאידה תומא סלימאן: אני יודעת שהיה ויכוח די גדול על כמה הכנות צריך כדי שנוכל לתפקד מבחינת החוק הזה.
עאידה תומא סלימאן: סוכם בסופו של דבר על תקציב מסוים והקמת מרכזים שמלווים לבתי משפט.
עאידה תומא סלימאן: היה דיון האם נתחיל בזה בכל בתי המשפט או רק בחלק מבתי המשפט, סוג של פיילוט.
עאידה תומא סלימאן: סוכם שזה יהיה ארצי.
עאידה תומא סלימאן: יוקמו מרכזים לצד בתי המשפט, יוכשרו גם מתקנים של עובדים סוציאליים ויוכשרו עובדים סוציאליים ועובדות סוציאליות כדי שיבחנו את היכולת או המוכנות לטיפול, ויגישו את הדוחות.
עאידה תומא סלימאן: היום אני מבינה שגם באותם מרכזים אתם כנראה תשתמשו להערכת מסוכנות אם נצליח להעביר את החוק של האזיקונים, ואני מאוד מקווה שנצליח להעביר אותו.
עאידה תומא סלימאן: התקיים דיון לפני כמעט שלושה שבועות שבו נאמר לי שכנראה משרד הרווחה והביטחון החברתי לא יהיה מוכן עד הסוף להתחיל להחיל את החוק בזמן שהיה צריך להיכנס לתוקף.
עאידה תומא סלימאן: בזמנו אנחנו אמרנו שזה יהיה צו, ואמרנו שאפשרות של דחיית החלתו תהיה קשורה באישור של הוועדה ומקסימום לחודשיים.
עאידה תומא סלימאן: אתם ביקשתם צו לחודשיים.
עאידה תומא סלימאן: אני הודעתי וביקשתי שתגיעו עם צו חלופי שבו אתם מבקשים לחודש, כי להגיד את האמת, אני לא מבינה למה צריך חודשיים, אבל לפני אני אשמע מכם מה הסיבה לבקשה הזו, כי אני התרעתי מלכתחילה לא לחכות ליום האחרון ולבוא ולבקש, כאילו לשים אותי מול עובדה מוגמרת, ובכל זאת זה מה שקרה.
עאידה תומא סלימאן: הגעתם ברגע האחרון, אפילו יום אחרי החלת החוק.
עאידה תומא סלימאן: איריס, את תתייחסי?
איריס פלורנטין: טוב, ראשית זה סוד מאוד גלוי שכולנו מאוד תמכנו והיינו יחד איתך בחקיקה ובאמת זה היה בין-משרדי וכולנו התגייסנו מהרגע שהחוק עבר כדי להתחיל בו, אבל יש הרבה מאוד תהליכים מקצועיים בירוקרטיים בין-מערכתיים שצריך לעבור אותם כדי לצאת לדרך עם חוק.
איריס פלורנטין: הפעולות שאנחנו עשינו הם מתחילת התהליך ועד היום, אבל אי אפשר להקצות תקנים לרשויות המקומיות ולדאוג שהם יתחילו לעבוד בזמן שניתן לנו.
איריס פלורנטין: כדי להציג את הדברים שאנחנו עשינו כדי להיות מוכנים לחקיקה, אנחנו התחלנו תהליך של עבודה עם הנהלת בתי המשפט כדי להסדיר את הדרכים של עבודה יחד איתם.
איריס פלורנטין: בנינו הגדרת תפקיד, בנינו את מודל העבודה, בנינו מודל לבחון מסוכנות ובנינו את ההכשרות.
איריס פלורנטין: היה לנו תהליך מורכב של להשיג את המשאבים כדי להוציא אותם, כי החוק המיוחד הזה, מכיוון שהוא יצא לדרך עם תקציב קטן ממה שאנחנו ביקשנו, מדובר אמנם על התחולה לכל הארץ אבל יש לנו, מה לעשות רק 30 תקנים, ו-30 תקנים כשאנחנו רוצים להחיל את זה על כל הארץ אנחנו צריכים לעשות עבודה אזורית ולשים אותם ב-12 מרכזים אזוריים ברחבי הארץ, וצריך להעביר את זה לרשויות המקומיות ב-100% והתהליך הזה של לאשר 100% מימון לרשויות המקומיות לקח לנו זמן.
איריס פלורנטין: היום אנחנו במצב שאנחנו יכולים להקצות את התקנים לרשויות המקומיות ולצאת לדרך.
איריס פלורנטין: זה המצב שאנחנו נמצאים ולכן מאוד ביקשנו לקבל הארכה של זמן.
עאידה תומא סלימאן: כלומר, אתם צריכים את ההארכה גם כדי שהרשויות המקומיות יוציאו את המכרזים שלהם, יעשו את האיוש.
עאידה תומא סלימאן: בינתיים אתם עוד לא התחלתם להכשיר את האנשים כי אין לכם.
איריס פלורנטין: אין לנו את מי להכשיר.
עאידה תומא סלימאן: כמה זמן ייקח כל התהליך הזה?
איריס פלורנטין: אני חושבת שאנחנו נפעיל את הלחץ הכי מהיר על הרשויות המקומיות לקלוט מהר את העובדים.
איריס פלורנטין: בזמן קליטת העובדים אנחנו נהיה ערוכים עם הכול, כולל כל עובד שנכנס, להכשיר אותו ולהתניע ולצאת לדרך.
עאידה תומא סלימאן: את האמת, מדאיג אותי שעדיין הרשויות המקומיות לא קיבלו את התפקידים האלה.
עאידה תומא סלימאן: אני יודעת איזה ביורוקרטיה גם נמצאת ברשויות המקומיות, עד שהם יקבלו את זה ועד שיפעלו ויאיישו את התקנים.
עאידה תומא סלימאן: אתם צריכים לדעת שאין לכם אופציה לעוד דחייה.
איריס פלורנטין: אני יודעת את זה.
עאידה תומא סלימאן: כן, לפי החוק אין אופציה לכזה דבר לא בגלל שעאידה רוצה להיות קשה.
עאידה תומא סלימאן: לא עניתם לי.
עאידה תומא סלימאן: הבאתם בקשת צו אחר, הוצאת צו אחר לחודש?
איריס פלורנטין: אני מבינה שהמכתב שיצא הוא מכתב לחודשיים.
איריס פלורנטין: אני לא רואה מצב שאנחנו נוכל פחות, עאידה.
עאידה תומא סלימאן: אתן יודעות מה מדאיג אותי?
עאידה תומא סלימאן: יש לי הרגשה שאם אני אדחה לחודשיים, נגיע כמה ימים לפני החודשיים שייגמרו ואז פתאום אנחנו לא מוכנים שוב, אבל אז אתם תישאו בתוצאות כי בסופו של דבר החוק לא מאפשר עוד דחיות.
עאידה תומא סלימאן: הפחד שלי, שזה איכשהו יתמסמס והרשויות המקומיות לא יפעלו כמו שצריך, מהר, כדי לאייש את התקנים האלה ולהתחיל להפעיל את המרכזים.
עאידה תומא סלימאן: אני מודאגת מאוד מזה במיוחד במצב הפוליטי הקיים.
עאידה תומא סלימאן: אני יודעת שאתם כאנשי מקצוע נמצאים ותישארו שם.
עאידה תומא סלימאן: אתם הדבר הכי בטוח במערכת, הכי יציב, בוא נגיד ככה, ואתן תהיו פה ותוכלו כן לפקח על זה, אבל יכול להיות שאנחנו לא נוכל לפקח על זה.
עאידה תומא סלימאן: למה לא הוצאתם עדיין לרשויות המקומיות שצריכים לקבל את התפקידים האלה?
איריס פלורנטין: אנחנו נוציא את ההודעה היום אחרי הצוהריים או מחר.
עאידה תומא סלימאן: ייצא לכל רשות מקומית?
איריס פלורנטין: כל רשות מקומית, אחת מה-12 שהן מקימות יחידות אצלן.
עאידה תומא סלימאן: יש לך את הרשימה?
עאידה תומא סלימאן: אני ביקשתי את הפריסה של ה-12.
איריס פלורנטין: אין לי אותה פה אבל יש לי את הרשימה.
עאידה תומא סלימאן: איך שאני מכירה אותך, יש לך הכול בראש.
איריס פלורנטין: אין לי את הרשימה כרגע פה, אבל אנחנו כבר העברנו את הרשימה לרשויות המקומיות.
איריס פלורנטין: ב-12:00 היה שיח עם הרשויות המקומיות הספציפיות שאצלן זה צריך לקום, הנחיות לעבודה וזה יוצא לדרך.
עאידה תומא סלימאן: וזה פרוס על כל הארץ, גם בדרום, גם בצפון הרחוק?
איריס פלורנטין: בכל הארץ.
עאידה תומא סלימאן: הכי רחוק זה בטח חיפה, איפה שיש בתי משפט.
איריס פלורנטין: אני חושבת שטבריה זה הכי רחוק.
עאידה תומא סלימאן: טבריה זה צפונה מחיפה?
עאידה תומא סלימאן: זה מקביל.
עאידה תומא סלימאן: בנצרת יהיה מרכז?
איריס פלורנטין: לפי דעתי כן.
עאידה תומא סלימאן: יכול להיות שאין לכם פה את הרשימה?
איריס פלורנטין: באמת שאין לי אותה.
עאידה תומא סלימאן: אבל ביקשתי.
עאידה תומא סלימאן: אי אפשר עכשיו להשיג את זה?
איריס פלורנטין: אני אנסה לחפש את זה.
עאידה תומא סלימאן: איך אני צריכה להחליט אם אין לכם עדיין את הרשימה?
עאידה תומא סלימאן: יש לי הרגשה שזה מעבר לעניין של להודיע לרשויות.
איריס פלורנטין: עאידה, אנחנו על זה.
איריס פלורנטין: זה לא מעבר לעניין.
איריס פלורנטין: אני לא סתם אומרת שהיום הייתה ישיבה שאני עוד לא נכחתי בה כי באתי לפה, לשבת עם הרשויות לעשות את ההכנה.
איריס פלורנטין: זה לא מעבר.
איריס פלורנטין: זה פשוט פעולה שלוקחת זמן.
איריס פלורנטין: כל שלב בתהליך לקח זמן להתקדם.
עאידה תומא סלימאן: אז בואי ננסה למצוא את ה-12.
עאידה תומא סלימאן: יש לך טבריה, יש לך חיפה, יש לך תל אביב בטח וירושלים בטח.
איריס פלורנטין: בטח יש לי לוד.
עאידה תומא סלימאן: וחדרה.
איריס פלורנטין: אני לא זוכרת.
עאידה תומא סלימאן: יש לי כבר 5.
עאידה תומא סלימאן: באר שבע, 6.
איריס פלורנטין: תל אביב, אילת, אשדוד, באר שבע, נתניה, חיפה, טבריה, ירושלים, נצרת, פתח תקווה, עכו וראשון לציון.
עאידה תומא סלימאן: זה לא סופי?
איריס פלורנטין: זה כמעט סופי.
איריס פלורנטין: אני רק צריכה לקבל את האישור מהרשויות המקומיות הספציפיות.
איריס פלורנטין: יכול להיות שתהיה איזו רשות שתגיד שהיא מבקשת שנחליף רשות, אבל זה כמעט סופי.
איריס פלורנטין: שוב, אני לא התעדכנתי מהישיבה שהייתה ב-12:00 כי הייתי בדרך לפה.
עאידה תומא סלימאן: מתי התאריך של החלת החוק הספציפי, 15?
איריס פלורנטין: 15 באוגוסט.
ענת מימון: בעצם אנחנו מאשרים את זה רטרואקטיבי, שאגב זה גם משהו.
ענת מימון: בדרך כלל בצווים כאלה צריך להגיע לפני ולא אחרי, בייחוד שזה תהליך ארוך - - -
עאידה תומא סלימאן: והתרעתי על זה וביקשתי ואמרתי, ואתם הייתם יכולים להגיע אליי ביום שמצב הרוח שלי לא טוב, לא הייתי מאשרת.
עאידה תומא סלימאן: אני רוצה שהעבודה תיעשה כמו שצריך.
עאידה תומא סלימאן: אני יודעת שזה דיני נפשות ולכן אני רוצה באמת שיהיו מוכנים לעשות את העבודה והמרכזים יתחילו לפעול.
עאידה תומא סלימאן: עדיף שהיינו כבר בשלב שזה היה מוכן.
עאידה תומא סלימאן: אני מבקשת, בעוד חודש אני רוצה לדעת מה קורה ואיפה אתן עומדות.
עאידה תומא סלימאן: אמנם אני אאשר את הצו לחודשיים, אבל בעוד חודש אני ארצה לקבל דיווח איפה זה עומד.
עאידה תומא סלימאן: סגרתם עם הרשויות, התחלתם להכשיר עובדים, כמה מאויש מ-30 התקנים שצריך לאייש?
עאידה תומא סלימאן: הפעם לא אתחיל לדקדק ולהיזכר איפה זה וזה.
עאידה תומא סלימאן: הכול יבוא באופן מסודר לוועדה, דוח התקדמות אחרי חודש כדי להבטיח שבעוד חודשיים נצא כבר לדרך ותהיו מוכנים לקבל את מה שמחייב החוק.
איריס פלורנטין: בסדר גמור.
ענת מימון: צו למניעת אלימות במשפחה (תיקון מס' 18-הוראת שעה) (דחיית יום התחילה), התשפ"ב-2021 בתוקף סמכותי לפי סעיף 2 לחוק למניעת אלימות במשפחה (תיקון מס' 18 – הוראת שעה), להלן – החוק), באישור הוועדה לקידום מעמד האישה ולשוויון מגדרי של הכנסת, אני מצווה לאמור: דחיית יום התחילה 1.
ענת מימון: יום התחילה כאמור בסעיף 2 לחוק נדחה ליום י"ח באב התשפ"ב (15 באוגוסט 2022).
ענת מימון: צריך להוסיף סעיף תחילה שאומר, תחילתו של צו זה ביום 15 ביוני 2022 כדי שלא יהיה לנו באמת פער שהחוק היה בתוקף.
עאידה תומא סלימאן: אפשר להצביע.
עאידה תומא סלימאן: בעד בעד, והנה קיבלתם את זה פה אחד.
ענת מימון: רק לשלוח נוסח מתוקן כדי שנוציא את האישור עליו, בסדר?
עאידה תומא סלימאן: תשלחו בבקשה ונוציא את זה.
עאידה תומא סלימאן: אני מבקשת, חודש מהיום או בעצם פחות מחודש לקבל את הדיווח, כי כבר איבדתם משהו כמו חמישה ימים מהחודשיים האלה, בסדר?
עאידה תומא סלימאן: תודה לכן, נועלת את הישיבה.
עאידה תומא סלימאן: היום העשרים ושני ליוני 2022.
עאידה תומא סלימאן: הישיבה היום לא אמורה להיות ישיבה ארוכה, המטרה של הדיון היום הוא יותר מעקב אחרי יישום החלטות של דיון קודם שהתקיים בוועדה.
עאידה תומא סלימאן: אנחנו כבר בדצמבר 2021 היה לנו דיון שבו היה ברור לנו שאחרי ארבע שנים שהוועדה הבין-משרדית לעניין אחריותה והתפקוד שלה, בעבודה, וחלק מההמלצות שלה היו להרחיב את הסמכויות.
עאידה תומא סלימאן: שדבר שגם אנחנו דרשנו הרבה זמן.
עאידה תומא סלימאן: לא הבנו למה רק בודקים את המקרים שבהם החשד שהרצח הוא על ידי בני זוג, כי בסופו של דבר נשים נרצחות גם כן על ידי אנשים שלא מוגדרים כבני זוג.
עאידה תומא סלימאן: והרצח הוא על רקע מגדרי.
עאידה תומא סלימאן: וביקשנו להרחיב את הסמכויות.
עאידה תומא סלימאן: ואכן גם הוועדה דיברה על החשיבות של הרחבת הסמכויות.
עאידה תומא סלימאן: עברו ארבע שנים עד שקיימנו, ניסינו כל הזמן לעקוב אחרי יישום ההמלצות האלה.
עאידה תומא סלימאן: בדצמבר 2021, כמעט שישה חודשים עברו, אנחנו קיימנו דיון.
עאידה תומא סלימאן: ובדיון, אני הולכת לעשות ממש להקריא את ההחלטות של הדיון שהתקיים בוועדה לקידום ממעמד האישה בנושא.
עאידה תומא סלימאן: כי היום אני ארצה לדעת איפה אנחנו עומדים עם יישום ההחלטות שהיו בדיון ההוא, שהוא גם כן החלטות שהסתמכו על המלצות של הוועדה עצמה.
עאידה תומא סלימאן: הוועדה לקידום מעמד האישה ולשוויון מגדרי רואה בחומרה את העובדה שהוועדה הבין משרדית הגיעה למסקנה שעבודתה נפגעת בשל החסמים בהעברת המידע, וכי המלצתה על הרחבת סמכויותיה והסדרת תהליכי העברת המידע מתעכבת כבר ארבע שנים.
עאידה תומא סלימאן: הוועדה רשמה לפניה הודעת נציגי הייעוץ המשפטי במשרדי החינוך, הרווחה והבטחון החברתי, והמשרד לביטחון פנים, כי יעבירו הערותיהם לתסקיר החוק במהלך השבוע הקרוב.
עאידה תומא סלימאן: תסקיר החוק שאנחנו מדברים עליו זה תסקיר חוק זכויות החולה.
עאידה תומא סלימאן: שבעצם לפי החוק הזה מנע מעובדי משרד הבריאות, והצוותים הרפואיים, להעביר מידע שהיה בידיים שלהם על הנשים לפני הרצח שלהן, מידע שהצטבר עליהן, כלומר גם מקרי אלימות קודמים וכו'.
עאידה תומא סלימאן: הם לא יכלו להעביר את זה לגורמים, כולל לוועדה הבין משרדית, במיוחד לוועדה הבין משרדית לבדיקת מקרי רצח אחרי רצח האישה, כדי ללמוד, וכדי לנסות.
עאידה תומא סלימאן: למה אנחנו מדגישים את העבודה של הוועדה, הוועדה הוקמה כדי ללמוד את מקרי הרצח, להבין מה עומד מאחורי מקרי הרצח האלה, ולנסות למנוע את הרצח הבא, מתוך הבנה של איך הדברים מתפתחים.
עאידה תומא סלימאן: אז החוק הזה, חוק זכויות החולה, היה צריך לעבור איזה שהוא שינוי.
עאידה תומא סלימאן: התעכבו, הבנתי בדיון הקודם, שהעיכוב בחקיקת השינויים שהתבקשו מהחוק הזה, כדי לאפשר עבודה יותר סדירה של הוועדה, בגלל שהיה צריך לקבל את ההערות של המשרדים האחרים.
עאידה תומא סלימאן: בדיון כל המשרדים התחייבו להעביר את הערותיהם על החוק, הצעת החוק.
עאידה תומא סלימאן: חלק מהמשרדים כבר העבירו בזמנו, בדיון, לפני שישה חודשים, כבר העבירו את הערותיהם למשרד הבריאות.
עאידה תומא סלימאן: והשאר הבטיח תוך שבועיים, אפילו היו כאלה תוך שבוע, להעביר את ההערות שלהם.
עאידה תומא סלימאן: בעצם לא היו הערות מהותיות אצל שאר המשרדים.
עאידה תומא סלימאן: תוך שבוע אנחנו דאגנו להתקשר ולשמוע אם כל המשרדים שהיו אמורים להעביר את ההערות שלהם העבירו, ואכן הבנו שהמשרדים העבירו את הערותיהם.
עאידה תומא סלימאן: אני מבינה שלאחר העברת ההערות נשאר איזה שהוא עבודה שהייתה צריכה להיעשות במשרד הבריאות כדי לדחוף את החוק, את שינוי החוק.
עאידה תומא סלימאן: צר לי שאנחנו מקיימים את הדיון הזה כאשר אני יודעת שאם התסקיר, תסקיר החוק עוד לא מוכן, ולא הובא לכנסת, אנחנו איבדנו את ההזדמנות של שנה שלמה לעשות את השינוי בחוק הזה, ולדחוף ולאפשר הרחבת סמכויות של הוועדה הבין משרדית.
עאידה תומא סלימאן: כי כנראה, לפי כל הסימנים, היום הכנסת תתחיל את תהליך פיזורה.
עאידה תומא סלימאן: אז אני רוצה לדעת בכל זאת איפה אנחנו עומדים עם התסקיר.
עאידה תומא סלימאן: אני נתתי בזמנו שלושה שבועות כדי לסיים את העבודה ולהתחיל להתקדם עם החוק.
עאידה תומא סלימאן: לא עברו רק שלושה שבועות ולא רק שלושה חודשים.
עאידה תומא סלימאן: עברנו כבר שישה חודשים.
עאידה תומא סלימאן: הייתי רוצה לשמוע איפה אנחנו עומדים, עם החוק.
עאידה תומא סלימאן: האם החוק מוכן, לפחות האם הוא מוכן כדי שיהיה אפשר להתקדם אתו בחקיקה, לפחות שנדע שסיימנו את מלאכת ההכנה, ונראה מה יהיה אחר כך.
עאידה תומא סלימאן: אני מעדיפה קודם כל לשמוע ממשרד הבריאות על מה קורה, ואחר כך לשמוע את האחרים.
עאידה תומא סלימאן: ד"ר זהר סהר לביא, את הולכת לדווח לנו, או היועצת המשפטית?
שרונה עבר הדני: בוקר טוב, עו"ד שרונה עבר הדני, מהלשכה המשפטית במשרד הבריאות.
שרונה עבר הדני: הביקורת של הוועדה מוצדקת.
שרונה עבר הדני: צר לי שהדבר לא התאפשר להתקדם.
שרונה עבר הדני: ברשות הוועדה אם יותר לי הייתי רוצה טיפה להרחיב ולהסביר מדוע.
שרונה עבר הדני: בסופו של דבר בהצעת החוק יש שני רכיבים.
שרונה עבר הדני: יש רכיב שהוא מוסכם לחלוטין, של להוסיף את הסמכות לוועדה.
שרונה עבר הדני: ובאיזה שהוא שלב שקלנו לקדם רק את הרכיב הזה.
עאידה תומא סלימאן: בעצם הרחיב הוא לא לאפשר לוועדה להרחיב את הסמכות, כי זה לא קשור אליכם.
עאידה תומא סלימאן: הרכיב הקשור אליכם זה להסיר את החסם בהעברת המידע לוועדה.
שרונה עבר הדני: אז הרכיב הזה, שדרך אגב לא היה קיים בהצעת החוק המקורית, מייד אני אנסה להסביר, ככל שהוועדה מעוניינת לשמוע.
עאידה תומא סלימאן: הוועדה מאוד מעוניינת לשמוע.
עאידה תומא סלימאן: תנסי לעשות את זה בזמן סביר .
שרונה עבר הדני: יש בפנינו שתי סוגיות נפרדות.
שרונה עבר הדני: יש את הנושא של הוועדה, שמתחקרת בדיעבד, והחשיבות של הוועדה לא שנויה במחלוקת.
שרונה עבר הדני: וגם ברור ומובן עד היום שיש קושי חוקי להעביר מידע רפואי במסגרת ועדה כזו.
שרונה עבר הדני: זה לא נכנס לשום היתר ולשום קונסטלציה משפטית, שמאפשרת את זה, כמה שהדברים חשובים.
שרונה עבר הדני: כי זה לא מספיק שמשהו חשוב והגיוני, הוא צריך להיות גם חוקי.
שרונה עבר הדני: זה רכיב אחד.
שרונה עבר הדני: הרכיב האחר הוא מראש.
שרונה עבר הדני: הנושא של העברת מידע לא אחרי שזה קרה, אלא זה לפני שזה קרה, האפשרות להעביר מידע כדי למנוע.
שרונה עבר הדני: בנושא הזה משרד הבריאות בדעה כבר הרבה שנים שיש קושי בחקיקה הקיימת.
שרונה עבר הדני: אנחנו מוצאים את הדרכים, על דרך פרשנויות, והרבה פעמים אני אומרת גם על עצמי, אני הרפרנטית של בריאות הנפש.
שרונה עבר הדני: אין שבוע שאני לא לוקחת על הכתפיים שלי ומאשרת למטפל כלשהו להעביר מידע.
שרונה עבר הדני: אני מוצאת את הקונסטרוקציה, אבל זו קונסטרוקציה, זו פרשנות וכן הלאה.
שרונה עבר הדני: המשרד כאמור סבר שהמצב הזה הוא לא טוב, וראוי להסדיר ולעגן בחקיקה את ההיתר במצבים הנכונים להעביר מידע למניעת פגיעה.
שרונה עבר הדני: בהקשר הזה, ב-2018 הוצאנו תזכיר, שקבע איזה שהוא הסדר שסברו שהוא ההסדר שמאזן נכון את הדברים.
שרונה עבר הדני: ההסדר של 2018 לא כלל התייחסות לוועדה הזו.
שרונה עבר הדני: מאז 2018 מתקיימים דיונים, בין המשרדים השותפים, ובעיקר מול ייעוץ וחקיקה במשרד המשפטים, בשיח המאוד מאוד מורכב.
שרונה עבר הדני: אנחנו יודעים מה אנחנו חושבים.
שרונה עבר הדני: אני יודעת מה אני חושבת שנכון ולא נכון משפטית.
שרונה עבר הדני: אבל החוכמה לא ניתנה לאדם אחד.
שרונה עבר הדני: יש כאן סוגיות מורכבות של פרטיות וכן הלאה.
שרונה עבר הדני: אישית אני סבורה שההסדר שקבוע בחוק העובדים הסוציאליים הוא הסדר נכון, ומאזן.
שרונה עבר הדני: הוא נותן שיקול דעת לעובד סוציאלי במקרים המתאימים למסור מידע.
שרונה עבר הדני: סומכים על עובדים סוציאליים, נשגב מבינתי למה לא סומכים על אנשי מקצועות הבריאות.
שרונה עבר הדני: אבל זו דעתי.
עאידה תומא סלימאן: אולי בגלל שאנשי מקצוע הבריאות לא לומדים את הסוגיות החברתיות לא מקבלים שום הכשרה איך לטפל בזה.
שרונה עבר הדני: בהחלט יכול להיות.
שרונה עבר הדני: לכן אני אומרת, הנושא הוא מורכב בסופו של דבר.
שרונה עבר הדני: אז על הנושא המורכב מתי להתיר לאנשי מקצוע בריאות למסור מידע, לאיזו מטרה, באיזה מבנה, באיזה מנגנון, היה שיח ארוך.
שרונה עבר הדני: הוא לא היה רציף, אנחנו יודעים גם שבאמצע קרו דברים אחרים, וגם תיעדופים של משימות.
שרונה עבר הדני: אני לא יכולה להצדיק את הזמן הארוך שהשיח הזה לקח, אבל הוא לקח.
שרונה עבר הדני: בשלב מסוים הנושא של הוועדה צף, ואמרנו אם כבר יש לנו הצעת חוק,
עאידה תומא סלימאן: בשלב מסויים, לפני ארבע שנים.
שרונה עבר הדני: בנושא של החקיקה, להסדיר את זה לחקיקה, זה צף, והוחלט לצרף את זה לתיקון של החקיקה הזו.
שרונה עבר הדני: וכאן אולי הטעות.
שרונה עבר הדני: אם היינו מקדמים בנפרד את הנושא של סמכויות הוועדה סביר להניח שזה כבר היה נגמר.
שרונה עבר הדני: ואני יכולה להגיד שאישית אני עומדת להמליץ במשרד להפריד בין הדברים.
שרונה עבר הדני: כי כל הזמן אמרנו אוטוטו אנחנו מסכמים וסוגרים את הנושא הרחב.
שרונה עבר הדני: חבל לפצל.
שרונה עבר הדני: אבל מאחר שאנחנו רואים שכל פעם הנושא הזה נעשה מורכב, ולא מצליחים לקדם את הנושא הרחב, שהוא חשוב ורציני, וכאמור הוא כולל דיונים באמת באמת עמוקים, אז ההמלצה שלי תהיה לפצל, להעביר תיקון קטן רק את הנושא של הוועדה.
שרונה עבר הדני: הוא גם בנוי כך שיש תוספת שאפשר יהיה להוסיף.
עאידה תומא סלימאן: רק עכשיו הגעתם למסקנה הזו?
עאידה תומא סלימאן: לא הבנתם שאפשר היה להעביר את הסעיף הזה, ולפתור בעיה שקשורה בלמידה על מקרה רצח נשים, ותפתרו את הסוגייה הגדולה כאשר תפתרו את הסוגייה הגדולה.
שרונה עבר הדני: אז אני חוזרת ואומרת, הטעות היתה, ואני חוזרת ואומרת, זאת טעות.
שרונה עבר הדני: אנחנו סברנו שאוטוטו אנחנו סוגרים את הנושא הגדול, עוד מאמץ קטן סגרנו את הנושא הגדול, ואז יהיה אפשר להגיש חבילה שלמה ומלאה.
שרונה עבר הדני: מאחר שאנחנו רואים שהאוטוטו הזה מתעכב ומתעכב, אני חוזרת ואומרת, ההמלצה שלי תהיה להפריד, להמשיך את הדיון על הנושא הכבד, לנסות להגיע להסכמות, ולקדם את התיקון הקטן.
עאידה תומא סלימאן: איפה תקדמו אותו?
עאידה תומא סלימאן: איך תקדמו אותו?
עאידה תומא סלימאן: אתם פספסתם.
עאידה תומא סלימאן: עכשיו יש לנו לפחות שישה חודשים שאי אפשר לעשות בהם שום חקיקה.
שרונה עבר הדני: בכל מקרה לצערי, כמו שאת אומרת, בהנחה שהממשלה מתפזרת, גם את הנושא הרחב אנחנו לא היינו מצליחים לקדם כרגע.
שרונה עבר הדני: הוא עוד לא עבר אפילו קריאה ראשונה.
עאידה תומא סלימאן: אני בינתיים דואגת לסעיף הקטן שהיה אפשר לקדם אותו, והיה סיכום, לפני שישה חודשים, שתוך שלושה שבועות.
עאידה תומא סלימאן: אני רוצה לדעת, כשישבתם בישיבה הקודמת פה, ודיברנו על זה, לא יכולתם להגיד לי שיש סוגייה יותר רחבה תקועה שם?
עאידה תומא סלימאן: תאמינו לי, במקום הייתי ממליצה לכם להפריד בין השניים.
עאידה תומא סלימאן: לא יכולתם לעדכן?
עאידה תומא סלימאן: למה הייתם צריכים לשבת, ולהנהן, ולקבל, ולהגיד שזה בסדר, ותוך שלושה שבועות?
זהר סהר לביא: אני יכולה להגיד שבישיבה הקודמת היינו במקום של הבנה שהחקיקה הולכת לעבור במתכונת הרחבה יותר.
זהר סהר לביא: אבל כשעשינו עוד פעם שיח סביב הנושא של ההצעת חוק הכוללת, לא על הסעיף הזה, וגם כן, הצענו להפריד את הדברים, מייד אחרי הישיבה.
זהר סהר לביא: בשיח הפנימי מייד אחרי הישיבה הצענו להפריד את הדברים.
זהר סהר לביא: הקושי עם הסעיפים של ההצעה היותר רחבה היה בעיקר ברמת היישום הפרקטי של אנשי המקצוע.